CELEX: 62020TN0028
Language: et
Date: 2020-01-16 00:00:00
Title: Kohtuasi T-28/20: 16. jaanuaril 2020 esitatud hagi – ID versus Euroopa välisteenistus

23.3.2020   
            
            
               ET
            
            
               Euroopa Liidu Teataja
            
            
               C 95/37
            
         
      16. jaanuaril 2020 esitatud hagi – ID versus Euroopa välisteenistus
      (Kohtuasi T-28/20)
      (2020/C 95/47)
      Kohtumenetluse keel: inglise
      
         Pooled
      
      
         Hageja: ID (esindaja: advokaat C. Bernard-Glanz)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tunnistada tema hagi vastuvõetavaks;
               
            
                  —
               
               
                  tühistada vaidlustatud otsus ja vajadusel tühistada kaebuse tagasilükkamise otsus;
               
            
                  —
               
               
                  mõista kostjalt tekitatud varalise kahju hüvitamiseks välja 449 397,05 eurot koos seadusliku intressimäära alusel arvutatud intressiga kuni põhisumma täieliku tasumiseni;
               
            
                  —
               
               
                  mõista kostjalt tekitatud mittevaralise kahju hüvitamiseks välja 20 000 eurot koos seadusliku intressimäära alusel arvutatud intressiga kuni põhisumma täieliku tasumiseni; ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et rikutud on Euroopa Liidu muude teenistujate teenistustingimuste artiklit 84:
                  
                              —
                           
                           
                              selleks et põhjendada teenistussuhte enne katseaja lõppu lõpetamist, peab olema tuvastatud nõuetele mittevastavus;
                           
                        
                              —
                           
                           
                              selleks et põhjendada teenistussuhte enne katseaja lõppu lõpetamist, peab nõuetele mittevastavus olema selge.
                           
                        
            
                  2.
               
               
                  Teine väide, et esitatud ei ole põhjendusi ja tehtud on ilmne hindamisviga:
                  
                              —
                           
                           
                              asjakohased põhjendused puuduvad, tehtud on ilmne hindamisviga;
                           
                        
                              —
                           
                           
                              viga on tehtud nende faktiliste asjaolude hindamisel, mille alusel on tuvastatud selge nõuetele mittevastavus.
                           
                        
            
                  3.
               
               
                  Kolmas väide, et on kuritarvitatud võimu.